Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iranin viestintäministeri syyttää Israelia Iranin televiestintäinfraan -
ja matkapuhelinverkkoon kohdistuneista kyberiskuista.
USA:n kansallisen turvallisuuden neuvonantaja John Bolton: -
Tällä viikolla voimaan astuneet pakotteet -
eivät jää viimeisiksi Iranin hallintoa rampauttaviksi toimenpiteiksi.
Israelin pääministeri Netanjahu saattaa perua osallistumisensa -
kansainväliseen konferenssiin Pariisissa ensi viikolla.
Syynä on tiettävästi se, -
että presidentti Putin kieltäytyi tapaa- misesta konferenssin yhteydessä.
Iranin viestintäministeri syytti Israelia -
Iranin televiestintäinfrastruktuuriin kohdistuneista kyberiskuyrityksistä.
Vain viikko sitten Iran väitti havainneensa -
uuden sukupolven Stuxnet-viruksen. Stuxnetia käytettiin -
Iranin ydinohjelmaa vastaan kymmenisen vuotta sitten.
Iranin viestintäministeri sanoi valtiollisella televisiokanavalla, -
että Israelin isku kohdistui myös Iranin matkapuhelinverkkoon.
Kyseinen hallinto käytti kyberiskuihin Golden Lion -nimistä internetyhtiötä.
Iskut kohdistuivat -
televiestintäinfrastruktuuriimme ja varsinkin matkapuhelinverkkoon.
Ministeri korosti myös, että Iran aikoo ryhtyä oikeustoimiin Israelia vastaan -
kansainvälisissä elimissä, muttei täsmentänyt asiaa tarkemmin.
Israelin pääministerin kanslia -
ei vastannut tuoreeltaan TV7:n kommenttipyyntöön.
USA:n kansallisen turvallisuuden neuvonantaja Bolton -
sanoi Fox-kanavan haastattelussa, että tällä viikolla voimaan astuneet, -
Iranin öljy- ja pankkisektoreihin kohdistuneet pakotteet -
eivät jää viimeisiksi Iranin hallintoa rampauttaviksi toimenpiteiksi.
Bolton korosti, että Trumpin hallinto -
ei pidä Obaman hallinnon aikaisia pakotteita riittävinä.
Lisäksi Yhdysvallat aikoo pitää huolen siitä, -
että Iran ei pysty kiertämään pakotteita, Bolton sanoi.
Lisää pakotteita on tulossa, jotka ovat nykyisiäkin tiukempia.
Obaman kauden pakotteiden taso ei riitä. Lisäksi aiomme valvoa -
jo voimassa olevien pakotteiden toimeenpanoa erittäin tiukasti.
Iran harjoittaa väistelytaktiikkaa ja yrittää kiertää pakotteet, -
mutta emme anna sen onnistua.
Bolton alleviivasi lisäksi, että muutamille maille annetut -
poikkeusluvat öljyn ostoon Iranista eivät ole pysyviä. Hän myös totesi, -
että elleivät Teheranin mullahit muuta käyttäytymistään dramaattisesti, -
maa on talouskatastrofin edessä.
Olemme jo kauan sanoneet, että nollan on tarkoitettava nollaa.
Jotkut maat, jotka ovat ostaneet viime vuosina öljyä Iranilta, -
tarvitsevat kuitenkin hieman lisäaikaa päästäkseen nollatasolle.
Kyse ei ole suinkaan pysyvästä poikkeusluvasta.
Teemme kaikkemme -
Iranin kynimiseksi putipuhtaaksi, kuten brittiläiset sanovat.
Teheranin mullahit voivat valita: joko he muuttavat -
käyttäytymistään dramaattisesti, tai maa on talouskatastrofin edessä.
Berliiniin: Saksan ulkoministeri Heiko Maas arvosteli Yhdysvaltoja -
uusien Iran-pakotteiden johdosta.
Saksa aikoo yhdessä EU- kumppaneidensa kanssa varmistaa, -
että kauppa Iranin kanssa voi jatkua, Maas korosti. Hän varoitti lisäksi, -
että Iranin talouden romahtaminen rohkaisisi radikaaleja voimia, -
minkä Saksa pyrkii estämään.
Pidämme tätä toimenpidettä vääränä,-
ja olemme toistaneet kantaamme kuluneina viikkoina ja kuukausina.
EU on asiassa yksimielinen. Saksa on ennen kaikkea -
Ranskan ja Britannian kanssa samaa mieltä asiasta.
EU pyrkii kehittämään uuden maksumekanismin, -
jotta kauppa Iranin kanssa voisi jatkua.
Näin siksi, että olemme vakuuttuneita siitä, että v. 2015 solmittu ydinsopimus
estää Irania rikastamasta uraania sotilastarkoituksiin.
Tästä syystä emme seuraa Yhdysvaltoja sen valitsemalla tiellä.
Mitä tällä viikolla voimaan astuneisiin pakotteisiin tulee, -
työskentelemme sen eteen, ettei Iranin talous romahtaisi kokonaan.
Romahduksella olisi -
epävakauttava ja radikaaleja voimia rohkaiseva vaikutus.
EU on yrittänyt kehittää maksumekanismia, -
jolla USA:n asettamat Iran-pakotteet voitaisiin kiertää. Iranin johto pitää -
Euroopan hanketta kuitenkin riittämättömänä ja hitaana.
Iranin varaulkoministeri Sajjadpour sanoi Lontoossa, -
että EU:n hanke ei etene tarpeeksi nopeasti, -
jotta vuoden 2015 ydinsopimuksen jatko pystyttäisiin turvaamaan.
EU:han teki aloitteen kyseisestä mekanismista, -
jota pidän kyllä kiinnostavana vaihtoehtona.
Prosessi ei ole kuitenkaan riittävän nopea ja tehokas, -
mutta käsittääkseni EU työstää asiaa parhaillaan.
Minulla ei ole asiasta kovin yksityiskohtaista tietoa, -
mutta sanoisin, että prosessin on oltava nopea ja tulossuuntautunut.
Kysymyshän on lopulta tuloksista.
Huolimatta EU:n kriittisestä kannasta USA:n Iran-vastaisia toimia kohtaan -
sen yritykset pakotteiden kiertämiseksi eivät ole olleet kovin tuloksellisia: -
Suuret eurooppalaisyritykset kuten Total, Allianz, A. P. Möller-Maersk, -
Siemens ja PSA Group ovat keskeyttäneet toimintonsa Iranissa.
Iranin varaulkoministeri väitti kuitenkin, että monet pienet -
ja keskisuuret eurooppalaisyritykset, joilla ei ole liiketoimintoja USA:ssa, -
toimivat edelleen Iranissa "meteliä pitämättä".
Turkin presidentti Erdogan painotti, -
että Turkki ei aio noudattaa Iran-pakotteita.
Hän syytti USA:ta päätöksistä, joiden takana ovat "imperialistiset motiivit".
Pakotekantamme on ollut alusta asti selkeä. Olemme toistuvasti -
painottaneet kantaamme etenkin öljyyn liittyvissä kysymyksissä.
Vaihtoehtoja ei ole, ja sen vuoksi -
emme aio missään tapauksessa noudattaa tämäntyyppisiä pakotteita.
Erdogan sanoi aikovansa keskustella pakoteasiasta -
presidentti Trumpin kanssa ensi viikon Pariisin-konferenssin yhteydessä, -
jonka aiheena on 100 vuotta sitten päättynyt 1. maailmansota.
Israelin pääministeri Netanjahu puolestaan -
saattaa perua osallistumisensa Pariisin-konferenssiin.
Syynä on tiettävästi se, että Venäjän presidentti Putin -
torjui konferenssin yhteyteen esitetyn tapaamispyynnön.
Venäläisvirkamiesten mukaan -
Putin aikoo tavata USA:n presidentti Trumpin ja useita muita johtajia, -
mutta Netanjahun tapaamista Venäjä ei ole innokas järjestämään.
Tilanteesta tietoisen israelilaislähteen mukaan -
Venäjää kismittävät Israelin iskut Syyriassa, -
joita on tapahtunut myös sen jälkeen, kun syyrialaisohjus -
pudotti vahingossa Venäjän sota- koneen Israelin operaation aikana.
Nimettömänä pysyttelevä lähde sanoi,
että Venäjä on muuttanut julkista suhtautumistaan Israeliin, -
koska Israel ei ole halunnut tehdä muutoksia -
Venäjän ja Israelin armeijoiden koordinointimekanismiin Syyriassa.
Tiivis keskusteluyhteys Israelin ja Venäjän välillä jatkuu silti edelleen.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman